**NOTĂ INFORMATIVĂ**

**la proiectul ordinului cu privire la modificarea Ordinului Ministrului finanțelor nr.50/2017**

|  |
| --- |
| **1.** **Denumirea autorului şi, după caz, a participanţilor la elaborarea proiectului** |
| Proiectul ordinului cu privire la modificarea Ordinului Ministrului finanțelor nr.50/2017 a fost elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul ordinului nominalizat a fost elaborat în scopul ajustării și racordării prevederilor Ordinului Ministrului finanțelor nr.50/2017 privind aprobarea unor formulare-tip ce atestă rezidența şi impozitul pe venit achitat de către nerezidenții Republicii Moldova (Monitorul Oficial al Republicii Moldova, 2017, nr.92-102, art.625), la regulile generale de impozitare internațională. |
| **3.** **Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene.** |
| Proiectul ordinului în cauză nu are drept scop armonizarea legislației naționale cu legislația Uniunii Europene. |
| **4.** **Principalele prevederi ale proiectului şi evidențierea elementelor noi** |
| Modificările și completările propuse la Ordinul nominalizat rezultă din necesitatea ajustării și racordării prevederilor acestuia la regulile generale de impozitare internațională.  Potrivit art.793 alin.(1) din Codul fiscal, pentru interpretarea prevederilor tratatelor internaționale încheiate de Republica Moldova cu alte state se utilizează Comentariile la Modelul Convenţiei pentru evitarea dublei impuneri al Organizației pentru Cooperare şi Dezvoltare Economică.  În acest context, se propune consolidarea și concretizarea prevederilor Ordinului în partea ce ține de modalitatea de calcul a perioadei de 183 de zile ce urmează a fi luată în considerare la stabilirea rezidenței fiscale, conform recomandărilor Convenției Model OECD cu privire la impozitele pe venit și impozitele pe capital (varianta actualizată din 21 noiembrie 2017). |
| **5. Fundamentarea economico-financiară** |
| Proiectul nu va necesita cheltuieli financiare. |
| **6. Modul de încorporare a actului în cadrul normativ în vigoare** |
| Prezentul proiect de ordin nu implică modificarea, elaborarea sau abrogarea unor acte normative. |
| **7.** **Avizarea şi consultarea publică a proiectului** |
| Proiectul ordinului menționat a fost plasat spre consultare publică pe site-ul. |